אוניית כלא

אוניית כלא או ספינת כלא היא אונייה ששימשה כבית סוהר, ובדרך כלל תוארה כגווה. בעוד שמדינות רבות השתמשו באוניות כלא לאורך ההיסטוריה, הנוהג היה נפוץ ביותר בבריטניה במאות ה-17, ה-18 וה-19, שכן הממשלה ביקשה לטפל בסוגיות הכלא האזרחי הצפוף ביבשה ובזרם העצורים מצד האויב ממלחמת אוזנו של ג'נקינס, מלחמת שבע השנים ומלחמות המהפכה הצרפתית ונפוליאון.

היסטוריה כללית 

בצרפת היה צורך לאייש את ספינות המשוטים בחותרים, אולם זו לא הייתה עבודה מבוקשת ואחת הדרכים הנפוצות לאיוש הספינות הייתה שימוש באסירים. לקראת סוף תקופת שלטונו של לואי ה-14, ב-1715, כבר היו ספינות המשוטים מיושנות והשימוש בהן למטרות צבאיות למעשה הסתיים, אך הצי הצרפתי פירק את חיל ספינות המשוטים רק ב-1748. מרסיי הייתה בסיסן של ספינות המשוטים, ולאחר פירוק החיל הועברו החותרים לטולון, שהייתה הבסיס הימי הצבאי הראשי של צרפת, שם הועסקו במחסני התחמושת. אסירים חותרים, שנקראו בצרפתית galériens (מ"גליאה": ספינת משוטים), היו גם בערי נמל צרפתיות אחרות, אך בעיקר בטולון, בברסט וברושפור. על פי רוב האסירים היו כבולים בספינות משוטים שעגנו בנמל, ללא תרנים וללא משוטים. אסירי ספינות משוטים אחרים נכלאו בבתי כלא על החוף שנקראו בצרפתית bagnes, שמשמעו "אמבטיה", ומקורו בשם האיטלקי (bagno) בעל אותה המשמעות (הטענה היא שהשם בא מבית הסוהר בקונסטנטינופול שהיה ליד בתי המרחץ הגדולים שם, ומכאן כינוי לכל בית סוהר). האסירים הצרפתיים נקראו galériens גם זמן רב לאחר שספינות המשוטים כבר לא היו בשימוש, ורק לאחר המהפכה הצרפתית שונה השם השנוא, אך השימוש בכינוי המשיך עד לסגירת ה-bagne האחרון בצרפת, בטולון, בשנת 1873. בספרד המשיך השימוש במילה galera עד תחילת המאה ה-19 כדי לתאר פושע שנידון לעונש עם עבודת כפיים.

בבריטניה, האוניות היו סוג נפוץ של בתי סוהר מהמאה ה־17 ועד למאה ה־19, אך היו בשימוש גם מאוחר יותר. צ'ארלס פ. קמפבל כתב שכ-40 ספינות של הצי המלכותי הבריטי הוסבו לשימוש כאוניות כלא. אחת מהן הייתה HMS Warrior, שהפכה לאוניית כלא בוולאיץ'  בפברואר 1840. אוניות נוספות היו בגיברלטר, ברמודה, אנטיגואה, מחוץ לברוקלין שבמפרץ וולאבוט , ובשירנס . אוניות כאלו עגנו גם מול וולאיץ' , פורטסמות', צ'את'אם , דפטפורד  ודוונפורט  (פלימות').ספינת ה HMS Argenta, (במקור ספינת משא ללא חלונות) נרכשה ועגנה בבלפסט לוף , צפון אירלנד כדי לאכוף את חוק הרשויות האזרחיות (סמכויות מיוחדות) (צפון אירלנד) 1922  סביב תקופת יום ראשון העקוב מדם של הקתולים האירים .

נוסף על כך, ה-HMP Weare הועברה מעבר לאוקיינוס האטלנטי מארצות הברית ב-1997 כדי להפוך לאוניית כלא. היא עגנה בנמל פורטלנד , דורסט, אנגליה ושימשה כאוניית כלא בין 1997 ל-2006.

בספרות 
 הרומן תקוות גדולות, שפורסם בהמשכים ב-1860–1861, ונכתב על ידי הסופר והעיתונאי ושחקן התיאטרון האנגלי בתקופה הוויקטוריאנית, צ'ארלס דיקנס, נפתח ב-1812 עם בריחתו של הנידון, הבל מגוויץ', מאונייה שעגנה בשפך התמזה . למעשה, אוניות הכלא עגנו במידה רבה מחוץ לאופנור  בנהר המדווי  הסמוך, אך דיקנס השתמש בחופש אמנותי והציב אותן על נהר התמזה.
 האמן והסופר הצרפתי, אמברואז לואי גרנארה , תיאר את חייו באוניית כלא בפורטסמות' בספר הזכרונות, Mes Pontons.
 בספרו של ויקטור הוגו עלובי החיים נכלא ז'אן ולז'אן בכלא האוניות (bange) שליד טולון.

ראו גם 
 אוניית נידונים
 הגליה

לקריאה נוספת 
 Bateson, Charles (1974) The Convict Ships, 1787–1868. (Sydney).

קישורים חיצוניים 

 American Prisoners of the Revolution by Danske Dandridge, A Project Gutenberg document.
 British prison ships
 Long Island History
 Charles F. Campbell, The Intolerable Hulks (2001)
 Convicts to Australia, Prison hulks 
 
 New York City Department of Parks and Recreation, Prison Ship Martyrs Monument

הערות שוליים 

ענישה
בתי סוהר
הממלכה המאוחדת: היסטוריה
סוגי כלי שיט